CELEX: 32006D0084
Language: sl
Date: 2006-02-06 00:00:00
Title: 2006/84/ES: Odločba Komisije z dne  6. februarja 2006  o finančnem prispevku Skupnosti za Nemčijo in Portugalsko za njune programe, namenjene krepitvi infrastrukture za zdravstvene inšpekcijske preglede rastlin in rastlinskih proizvodov iz tretjih držav  (notificirano pod dokumentarno številko C(2006) 238)

11.2.2006   
            
            
               SL
            
            
               Uradni list Evropske unije
            
            
               L 40/21
            
         
      ODLOČBA KOMISIJE
   
   z dne 6. februarja 2006
   o finančnem prispevku Skupnosti za Nemčijo in Portugalsko za njune programe, namenjene krepitvi infrastrukture za zdravstvene inšpekcijske preglede rastlin in rastlinskih proizvodov iz tretjih držav
   (notificirano pod dokumentarno številko C(2006) 238)
   (Besedili v nemškem in portugalskem jeziku sta edini verodostojni)
   (2006/84/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 2000/29/ES z dne 8. maja 2000 o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (1), in zlasti šestega pododstavka člena 13c(5) Direktive,
   ob upoštevanju naslednjega:
   
               (1)
            
            
               Direktiva 2000/29/ES predvideva dodelitev finančnega prispevka Skupnosti državam članicam zaradi krepitve infrastrukture za zdravstvene inšpekcijske preglede rastlin in rastlinskih proizvodov iz tretjih držav.
            
         
               (2)
            
            
               Nemčija in Portugalska sta obe uvedli program za krepitev njune infrastrukture za zdravstvene inšpekcijske preglede rastlin in rastlinskih proizvodov iz tretjih držav. Zaprosili sta za dodelitev finančnega prispevka Skupnosti za leto 2006 za te programe v skladu z Uredbo Komisije (ES) št. 998/2002 z dne 11. junija 2002 o podrobnih pravilih za izvajanje določb, ki se nanašajo na dodelitev finančnega prispevka Skupnosti za države članice zaradi krepitve infrastrukture za zdravstvene inšpekcijske preglede rastlin in rastlinskih proizvodov iz tretjih držav (2).
            
         
               (3)
            
            
               Tehnični podatki, ki sta jih zagotovili Nemčija in Portugalska, so omogočili Komisiji, da je natančno in izčrpno analizirala stanje. Komisija je pripravila seznam programov za krepitev upravičenih kontrolnih točk, ki za vsak program podrobneje navaja znesek predlaganega finančnega prispevka Skupnosti. Podatke je pregledal tudi Stalni odbor za zdravstveno varstvo rastlin.
            
         
               (4)
            
            
               Vsak program na tem seznamu je bil posebej ocenjen za odobritev. Komisija je sklenila, da so izpolnjeni pogoji in merila iz Direktive 2000/29/ES in Uredbe (ES) št. 998/2002 za dodelitev finančnega prispevka Skupnosti.
            
         
               (5)
            
            
               Skladno s tem je primerno, da se finančni prispevek Skupnosti dodeli Nemčiji in Portugalski za kritje izdatkov teh programov za leto 2006.
            
         
               (6)
            
            
               Ukrepi, predvideni s to odločbo, so v skladu z mnenjem Stalnega odbora za zdravstveno varstvo rastlin –
            
         SPREJELA NASLEDNJO ODLOČBO:
   Člen 1
   1.   Odobri se dodelitev finančnega prispevka Skupnosti za kritje izdatkov, nastalih v Nemčiji v letu 2006, zaradi njenega programa krepitve kontrolnih točk.
   2.   Odobri se dodelitev finančnega prispevka Skupnosti za kritje izdatkov, nastalih na Portugalskem v letu 2006, zaradi njenega programa krepitve kontrolnih točk.
   Člen 2
   1.   Skupni znesek finančnega prispevka Skupnosti, kot je predviden v členu 1, je 45 625 EUR.
   2.   Najvišji znesek finančnega prispevka Skupnosti za vsako zadevno državo članico je:
   
               (a)
            
            
               22 025 EUR: Nemčija;
            
         
               (b)
            
            
               23 600 EUR: Portugalska.
            
         3.   Najvišji finančni prispevek Skupnosti za vsak program za krepitev kontrolnih točk je naveden v Prilogi.
   Člen 3
   Finančni prispevek Skupnosti za vse programe, navedene v Prilogi, se izplača samo, kadar:
   
               (a)
            
            
               je zadevna država članica z ustrezno dokumentacijo predložila Komisiji dokazila o nakupu in/ali izboljšavi opreme in/ali sredstev, navedenih v programu; in
            
         
               (b)
            
            
               je zadevna država članica predložila Komisiji zahtevek za izplačilo finančnega prispevka Skupnosti v skladu s pravili iz člena 3 Uredbe (ES) št. 998/2002.
            
         Člen 4
   Ta odločba je naslovljena na Zvezno republiko Nemčijo in Portugalsko republiko.
   
      V Bruslju, 6. februarja 2006
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 169, 10.7.2000, str. 1. Direktiva, kakor je bila nazadnje spremenjena z Direktivo Komisije 2005/77/ES (UL L 296, 12.11.2005, str. 17).
   
      (2)  UL L 152, 12.6.2002, str. 16. Uredba je bila objavljena kot Uredba (ES) št. 997/2002, številka pa je bila popravljena s popravkom (UL L 153, 13.6.2002, str. 18).
   
      PRILOGA
      PROGRAMI ZA KREPITEV KONTROLNIH TOČK
      Programi z ustreznim finančnim prispevkom Skupnosti, dodeljenim v letu 2006
      
                  (v EUR)
               
            
                  Država članica
               
               
                  Imena kontrolnih točk
                  (upravna enota, ime)
               
               
                  Upravičeni izdatki
               
               
                  Največji finančni prispevek Skupnosti
               
            
                  Nemčija
               
               
                  Hessen, Frankfurt Flughafen, vstopno mesto 7.2
               
               
                  17 600
               
               
                  8 800
               
            
                  Hessen, Gießen ZA Kassel, vstopno mesto 7.3
               
               
                  2 300
               
               
                  1 150
               
            
                  Mecklenburg-Vorpommern, Rostock, vstopni mesti 8.2 in 8.3
               
               
                  520
               
               
                  260
               
            
                  Mecklenburg-Vorpommern, Wismar, vstopno mesto 8.4
               
               
                  520
               
               
                  260
               
            
                  Mecklenburg-Vorpommern, Sassnitz-Mukran, vstopni mesti 8.5 in 8.6
               
               
                  520
               
               
                  260
               
            
                  Niedersachsen, ZA Wilhelmshaven, vstopno mesto 9.5
               
               
                  460
               
               
                  230
               
            
                  Saarland, ZA Flughafen Saarbrücken in ZA Im Hauptgüterbanhof, vstopni mesti 12.1 in 12.2
               
               
                  500
               
               
                  250
               
            
                  Schleswig-Holstein, Einlassstelle Kiel, vstopna mesta 15.3 do 15.6
               
               
                  5 050
               
               
                  2 525
               
            
                  Thüringen, Erfurt-Kühnhausen, vstopno mesto 16.1
               
               
                  16 580
               
               
                  8 290
               
            
                  Portugalska
               
               
                  Porto (letališče)
               
               
                  3 820
               
               
                  1 910
               
            
                  Leixões (pristanišče)
               
               
                  5 620
               
               
                  2 810
               
            
                  Aveiro (pristanišče)
               
               
                  5 620
               
               
                  2 810
               
            
                  Lizbona (letališče)
               
               
                  3 820
               
               
                  1 910
               
            
                  Lizbona (pristanišče)
               
               
                  5 620
               
               
                  2 810
               
            
                  Setúbal (pristanišče)
               
               
                  5 620
               
               
                  2 810
               
            
                  Sines (pristanišče)
               
               
                  5 620
               
               
                  2 810
               
            
                  Faro (letališče)
               
               
                  3 820
               
               
                  1 910
               
            
                  Ponta Delgada (letališče)
               
               
                  3 820
               
               
                  1 910
               
            
                  Funchal (letališče)
               
               
                  3 820
               
               
                  1 910
               
            
                  Skupni finančni prispevek Skupnosti
               
               
                  45 625